《二月十一日夜风月甚佳过水绘园听诸郎弦管灯》
清代·陈维崧

弹地弦清，飘来笛脆，曲室诸郎歌管。
他乡风月佳无比，只是中年以后，心情顿懒。
遥忆故园妆楼上，镇玉臂云鬟凄断。
伤心处，何事尊前，一声河满。
却是绛河欲没，珠绳乍转。
画角谯楼哀怨。
旧事如尘，新愁似梦，可惜一场分散。
奈天涯滋味，瞒不过、南归鱼雁。
吮霜毫、才提还倦。
莫虑春寒，罗衾红泪暖。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。